CELEX: 22014A0304(01)
Language: el
Date: 2013-09-09 00:00:00
Title: Συμφωνία υπό μορφή ανταλλαγής επιτολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση παραχωρήσεων που περιλαμβάνονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση

4.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 64/2
            
         ΜΕΤΑΦΡΑΣΗ
   
      ΣΥΜΦΩΝΊΑ
   
   υπό μορφή ανταλλαγής επιτολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση παραχωρήσεων που περιλαμβάνονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
   Βρυξέλλες, 9 Σεπτεμβρίου 2013
   Κύριε,
   Έπειτα από διαπραγματεύσεις, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:
   
               1.
            
            
               Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ-27, τις παραχωρήσεις που περιλαμβάνονται στον πίνακα της ΕΕ-25 με τις ακόλουθες τροποποιήσεις:
               
                            
                        
                        
                           Στη δασμολογική κλάση 0703 20 00 προστίθενται 12 375 τόνοι στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης ΕΕ για το σκόρδο, με διατήρηση του υπάρχοντος δασμολογικού συντελεστή 9,6 %.
                        
                     
                            
                        
                        
                           Προστίθενται 800 τόνοι (καθαρού βάρους στραγγισμένου προϊόντος) στην ποσότητα που κατανέμεται στη Λαϊκή Δημοκρατία της Κίνας στο πλαίσιο της δασμολογικής ποσόστωσης της ΕΕ για τα μανιτάρια του είδους agaricus, παρασκευασμένα ή διατηρημένα χωρίς ξίδι (δασμολογική κλάση 2003 10 30, με συντελεστή εκτός ποσόστωσης 18,4 + 222,0 EUR / 100 kg / καθαρό eda) και για τα μανιτάρια του είδους agaricus, προσωρινά παρασκευασμένα ή διατηρημένα χωρίς ξίδι (δασμολογική κλάση 2003 10 20, με συντελεστή εκτός ποσόστωσης 18,4 + 191,0 EUR / 100 kg / καθαρό eda), με δασμολογικό συντελεστή 23 %· συμπερίληψη της δασμολογικής κλάσης 0711 51 00 στην ποσόστωση (με συντελεστή εκτός ποσόστωσης 9,6 + 191 EUR / 100 kg / καθαρό eda).
                        
                     
                            
                        
                        
                           Δημιουργείται δασμολογική ποσόστωση 2 026 τόνων (erga omnes) για τη σοκολάτα με δασμολογικό συντελεστή 38 % (δασμολογικές κλάσεις 1806 20, 1806 31, 1806 32 και 1806 90).
                        
                     
                            
                        
                        
                           Δημιουργείται δασμολογική ποσόστωση 2 289 τόνων (erga omnes) για είδη ζαχαροπλαστικής με δασμολογικό συντελεστή 35 % (δασμολογική κλάση 1704).
                        
                     
                            
                        
                        
                           Δημιουργείται δασμολογική ποσόστωση 409 τόνων (erga omnes) για είδη μπισκοτοποιίας με δασμολογικό συντελεστή 40 % (δασμολογική κλάση 1905 90).
                        
                     
         
               2.
            
            
               Η Λαϊκή Δημοκρατία της Κίνας αποδέχεται την προσέγγιση της Ευρωπαϊκής Ένωσης για το συμψηφισμό των δασμολογικών ποσοστώσεων ως μέθοδο για την προσαρμογή των υποχρεώσεων, στο πλαίσιο της ΓΣΔΕ, της ΕΕ-25 και της Δημοκρατίας της Βουλγαρίας και της Ρουμανίας, μετά την πρόσφατη διεύρυνση της Ευρωπαϊκής Ένωσης.
            
         Η Ευρωπαϊκή Ένωση και η Λαϊκή Δημοκρατία της Κίνας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της Συμφωνίας. Η Συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.
   Παρακαλείσθε να επιβεβαιώσετε τη συμφωνία της κυβέρνησής σας με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας.
   Με ιδιαίτερη εκτίμηση,
   
      
         Για την Ευρωπαϊκή Ένωση
      
   
   Βρυξέλλες, 9 Σεπτεμβρίου 2013
   Κύριε,
   Έχω την τιμή να σας γνωρίσω ότι έλαβα επιστολή σας με σημερινή ημερομηνία, η οποία έχει ως εξής:
   «Έπειτα από διαπραγματεύσεις, κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:
   
               1.
            
            
               Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ-27, τις παραχωρήσεις που περιλαμβάνονται στον πίνακα της ΕΕ-25 με τις ακόλουθες τροποποιήσεις:
               
                            
                        
                        
                           Στη δασμολογική κλάση 0703 20 00 προστίθενται 12 375 τόνοι στην κατανομή για τη Λαϊκή Δημοκρατία της Κίνας βάσει της δασμολογικής ποσόστωσης της ΕΕ για το σκόρδο, με διατήρηση του υπάρχοντος δασμολογικού συντελεστή 9,6 %.
                        
                     
                            
                        
                        
                           Προστίθενται 800 τόνοι (καθαρού βάρους στραγγισμένου προϊόντος) στην κατανομή για την Λαϊκή Δημοκρατία της Κίνας στο πλαίσιο της δασμολογικής ποσόστωσης της ΕΕ για τα μανιτάρια του είδους agaricus, παρασκευασμένα ή διατηρημένα χωρίς ξίδι (της δασμολογικής κλάσης 2003 10 30, με συντελεστή εκτός ποσόστωσης 18,4 + 222,0 EUR / 100 kg / καθαρό eda) και για τα μανιτάρια του είδους agaricus, προσωρινά παρασκευασμένα ή διατηρημένα χωρίς ξίδι (της δασμολογικής κλάσης 2003 10 20, με συντελεστή εκτός ποσόστωσης 18,4 + 191,0 EUR / 100 kg / καθαρό eda) με δασμολογικό συντελεστή 23 %· συμπερίληψη της δασμολογικής κλάσης 0711 51 00 στην ποσόστωση (με συντελεστή εκτός ποσόστωσης 9,6 + 191,0 EUR / 100 kg / καθαρό eda).
                        
                     
                            
                        
                        
                           Δημιουργείται δασμολογική ποσόστωση 2 026 τόνων (erga omnes) για τη σοκολάτα με δασμολογικό συντελεστή 38 % (δασμολογικές κλάσεις 1806 20, 1806 31, 1806 32 και 1806 90).
                        
                     
                            
                        
                        
                           Δημιουργείται δασμολογική ποσόστωση 2 289 τόνων (erga omnes) για τα είδη ζαχαροπλαστικής με δασμολογικό συντελεστή 35 % (δασμολογική κλάση 1704).
                        
                     
                            
                        
                        
                           Δημιουργείται δασμολογική ποσόστωση 409 τόνων (erga omnes) για τα είδη μπισκοτοποιίας με δασμολογικό συντελεστή 40 % (δασμολογική κλάση 1905 90).
                        
                     
         
               2.
            
            
               Η Λαϊκή Δημοκρατία της Κίνας αποδέχεται την προσέγγιση της Ευρωπαϊκής Ένωσης για τον συμψηφισμό των δασμολογικών ποσοστώσεων ως μέθοδο για την προσαρμογή των υποχρεώσεων, στο πλαίσιο της ΓΣΔΕ, της ΕΕ-25 και της Δημοκρατίας της Βουλγαρίας και της Ρουμανίας, μετά την πρόσφατη διεύρυνση της Ευρωπαϊκής Ένωσης.
            
         Η Ευρωπαϊκή Ένωση και η Λαϊκή Δημοκρατία της Κίνας κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της Συμφωνίας. Η Συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.
   Παρακαλείσθε να επιβεβαιώσετε τη συμφωνία της κυβέρνησής σας με το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Λαϊκής Δημοκρατίας της Κίνας.».
   Έχω την τιμή να επιβεβαιώσω ότι η κυβέρνησή μου συμφωνεί με την ανωτέρω επιστολή.
   
      
         Για τη Λαϊκή Δημοκρατία της Κίνας